Publication: Magyar Közlöny
Issue: MK-2009-48 (Year: 2009, Number: 48)
Era: 2004-2010
Section: d) a területfejlesztési koncepciók és programok, valamint a területrendezési tervek egyeztetésének és elfogadásának rendjérõl szóló 184/1996. (XII. 11.) Korm. rendeletben meghatározott eljárás alapján elfogadott, a régió,
Paragraph Index: 518

(2) A Tanács támogatásról szóló döntése alapján az Igazgatóság három, egymással mindenben megegyezõ példányban készíti elõ aláírásra a támogatási szerzõdést. Az Igazgatóság a támogatási szerzõdés elõkészítéséhez megküldött vagy bekért összes irat, a fejlesztéssel kapcsolatos dokumentációk (különösen a közbeszerzés elindításának dokumentumai, vagy vállalkozói szerzõdés, megbízási szerzõdés, lebonyolítói szerzõdés) hitelesített másolati példányait köteles a Tanácsnak megküldeni. Az Igazgatóság a kedvezményezett által aláírt támogatási szerzõdés példányait megküldi a Tanács részére aláírás céljából. A Tanács a támogatási szerzõdés mindkét fél által aláírt példányaiból egy példányt a kedvezményezett és egy példányt az Igazgatóság részére – igazolható módon – megküld.

Source: https://magyarkozlony.hu/hivatalos-lapok/b08f09d3af25d5e98962a896e52cdce47f098177/dokumentumok/5efb26cb56ae87a8f32c77e604ee83cc0d46782f/letoltes